Please don't kill me 🙏🏻

Mon, 22 Dec 2025 13:25:34 +0000

एक बड़ी सी हवेली में एक इंसान कराहते हुए बोला, “माफ कर दीजिए सर प्लीज़, मुझे माफ कर दीजिए। आज के बाद ऐसा कभी नहीं होगा।” उसी इंसान के सामने एक सत्ताईस साल का लड़का किसी राजा की तरह बैठा हुआ था। उसकी काली, गहरी आँखें — जिनमें ज़रा भी रहम नहीं था। उसने अपनी गहरी, भारी आवाज़ में कहा, “ये तो तुम्हें मुझे धोखा देने से पहले सोचना चाहिए था।” फिर उसने अपने साइड में खड़े काली से कहा, “काली, मार दो इसको और लाश को ठिकाने लगा दो।” यह सुनते ही उस इंसान की धड़कनें तेज़ हो गईं। उसने हाथ जोड़ते हुए कहा, “सर! मैं बताता हूं  वो विशंभर सिंह के कहने पर हमने ऐसा किया था, ” यह कहते ही उसके सीने में लगातार तीन गोलियां लग गईं। काली ने पूछा, “सर, क्या विशंभर को भी मार दें?” इतने में उस शख़्स ने कहा, “काली, तुम जानते हो कि रुद्राक्ष प्रताप सिंह अपने दुश्मनों को ज़िंदा नहीं छोड़ता। आज उसकी बेटी की शादी है न तो चलने की तैयारी करो।”